stanford-oval/wikipedia huggingface dataset:
המלך היל

| --- | --- |

המלך היל
 סוגה:  הנפשה, קומדיית מצבים
 יוצרים:  מייק ג'אדג', גרג דניאלס 
 כותבים:  גרג דניאלס, מייק ג'אדג' 
 בימוי:  מייק ג'אדג' 
 מדבבים:  מייק ג'אדג', קאת'י נג'ימי, פמלה סגל, בריטני מרפי, אשלי גרנר, טובי האס, לורן טום, סטיבן רוט, טום פטי, ג'וני הארדוויק, דייוויד הרמן, ג'ונת'ן ג'וס
 פרסים:  פרס אמי לסדרת האנימציה הטובה ביותר, פרס אמי לדיבוב הטוב ביותר 
 פסקול:  King of the Hill – Music From and Inspired by the TV Series 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  Arlen, טקסס 
 מספר עונות:  13 
 מספר פרקים:  259 
 הפקה
 חברת הפקה:  פוקס המאה ה-20 בטלוויזיה 
 הפצה:  פוקס המאה ה-20 בטלוויזיה, הולו 
 אורך פרק:  23-21 דקות.
 שידור
 רשת שידור:  FOX
 רשת שידור בישראל:  ערוץ 2   +yes   yes stars Comedy   דיסני+ (עונות 1–4)
 תקופת שידור מקורית:  12 בינואר 1997 – 13 בספטמבר 2009
 קישורים חיצוניים
 www.fox.com/kingofthehill/
 דף התוכנית ב-IMDb
 
משמאל: בומהוואר, האנק היל, דייל וביל
המלך היל (באנגלית: King of the Hill) היא סדרת הנפשה קומית אמריקאית שנוצרה על ידי מייק ג'אדג' (היוצר של "ביוויס ובאטהד") וגרג דניאלס (התסריטאי של "משפחת סימפסון") עבור רשת פוקס שזכתה בשני פרסי אמי. שודרה במשך 13 עונות בין השנים 1997–2009.
הסדרה מתארת את חייה של משפחת היל השמרנית מתודיסטית החיה בעיירה ארלן שבטקסס. בניגוד לסיטקומים מצוירים אחרים (דוגמת איש משפחה וסאות' פארק), הסדרה מנסה לשמור על ריאליזם (באנגלית: Slice of life), ומוצאת את ההומור במצבים שגרתיים. הפופולריות של הסדרה הובילה לשידורים חוזרים שלה בארצות הברית ולשידורה גם במדינות אחרות. ב-2009 רשת פוקס החליטה לבטל את הסדרה, ובכך הפכה העונה ה-13 לעונה האחרונה. יוצרי הסדרה ניסו לשכנע את רשת ABC לרכוש את הסדרה, ללא הצלחה. הפרק האחרון, באורך שעה, שודר ב-FOX ב-13 בספטמבר 2009.
בישראל, הסדרה שודרה תחילה בערוץ 2 בזכיינית טלעד. מאוחר יותר נרכשה על ידי yes, שם שודרה בערוץ yes+ וב-2007 עברה לערוץ yes Stars 1 (ששינה את שמו ל-yes Comedy).
עלילה

הסדרה עוסקת בחיי היום יום של משפחת היל שגורמים לדמויות לפקפק בערכיהן, כשהם פוגשים דמויות בעלות סולם ערכים שונה, דוגמת שכניהם מלאוס, משפחת סופסואסינפון ואפילו בנם המתבגר בובי. נושאים שעולים בתוכנית הם חברות, משפחה, גבריות ותפקידי המינים. פרקים מסוימים עסקו במעמד האישה, חינוך מיני, הטרדה מינית, ופטריוטיות אמריקאית.
הדמויות > הדמויות המרכזיות

האנק היל (מייק ג'אדג'): אב המשפחה ואביו של בובי. האנק עובד כסוחר של גז פרופן, ומוצרים נלווים לו, בחברת "סטריקלנד פרופן". הוא גאה מאוד בעבודתו, ונוהג להציג עצמו באירועים רשמיים כ"מר האנק היל, סגן מנהל בסטירקלנד פרופן". הוא חובב ספורט מושבע, ובימיו בבית הספר היה האנק כוכב פוטבול מקומי, ואף הביא את התיכון שלו לגמר אליפות המדינה. תואר זה נגזל ממנו לאחר שנפצע באופן קשה בברכו במהלך המשחק, פציעה שהובילה להפסד קבוצתו במשחק, והביאה את קריירת הפוטבול שלו לקיצה. האנק הוא אדם אסרטיבי, אך ממעט במילים. הוא המנהיג של חבורת השכנים-חברים המתכנסת באופן קבוע בסמטה הצמודה לבתיהם. הוא מקדיש תשומת לב, עבודה, ומשאבים רבים, בטיפוח המדשאה בקדמת ביתו, ועליה גאוותו. האנק הוא איש של ידיים באופן כללי. תיקון דברים מקולקלים או שיפורם הוא אחת התשוקות הגדולות שלו, והוא מנסה להעבירה (שלא בהצלחה רבה) לבנו בובי.
פגי היל (קאת'י נג'ימי): אם המשפחה ואמו של בובי. פגי עובדת כמורה מחליפה, היא אוהבת את עבודתה וגאה בה מאוד.
בובי היל (פמלה אדלון): בנם המתבגר בן ה-13 של האנק ופגי. בעל עודף משקל, הוא שואף להתפרסם בעתיד כקומיקאי.
לואן פלאטר (בריטני מרפי): אחייניתה של פגי ובת דודתו של בובי. אמה בכלא על זה שהיא ניסתה לדקור את בעלה עם מזלג, ואביה נסע ומצא אישה חדשה, ולכן לואן במשך חלק מן הסדרה גרה עם האנק, פגי ובובי היל.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הדמויות > דמויות משניות > שכנים, חברים של המשפחה

ג'ף בומהוואר (מייק ג'אדג'): שכנו וחברו של האנק היל. בומהוואר סובל מפגם בדיבור, ההופך את דבריו לכמעט ואינם מובנים (אם כי נראה שחבריו וקרוביו מבינים אותו ללא בעיה). הוא מהווה חלק מקבוצת החברים של האנק, המבלה את זמנה הפנוי בשתיית בירה בסמטה המשותפת לבתיהם. על אף הפגם הבולט בדיבורו, בומהוואר הוא רווק מושבע וזוכה להצלחה רבה עם נשים. לאורך הסדרה נרמז מספר פעמים כי לבומהאוור אינטליגנציה גבוהה וחוכמת חיים רבה. שמו הפרטי של בומהוואר נחשף לראשונה רק בפרק ה-18 של העונה ה-13.
ביל דוטריב (סטיבן רוט): שכנו וחברו של האנק היל. ביל הוא מפסידן ומעט רפה שכל, אך גם התמים וטוב הלב שבחבורה. ביל הוא ספר צבאי גרוש ללא ילדים, ואינו מקפיד על היגיינה אישית ועל נימוסים בסיסיים - דבר המכשיל אותו בחיפושו המתמיד אחר בת זוג. לאורך הסדרה מצליח ביל, על אף נתוני הפתיחה הגרועים שבאמתחתו, ליצור מספר קשרים זוגיים קצרים, אך כולם הסתיימו לאחר זמן קצר. הוא גם דובר צרפתית שוטפת מניב קייג'וני.
דייל גריבל (ג'וני הארדוויק): שכנו וחברו הטוב מילדות של האנק היל. דייל הוא חובב מושבע של תאוריות קונספירציה, והוא מסרב בתוקף לחתום את שמו או להשתמש בזהותו האמיתית כשהוא נדרש לכך על ידי גורמי ממשל שונים (וגם על ידי ארגונים אחרים). הוא מתעב את הממשל על כל זרועותיו וגופיו, והוא משוכנע כי עיקר עיסוקה של הממשלה הוא מעקב מתמשך אחריו ואחרי אחרים. הוא גם תומך נלהב של התיקון ה-2 לחוקת ארצות הברית, ובזכותו של כל אדם לשאת נשק. הוא אף משמש כנשיא מועדון חובבי הנשק של ארלן. על אף היותו חובב תאוריות קונספירציה, ובעל נטייה לספקנות קיצונית, דייל הוא למעשה אדם פחדן, תמים ובעל נטייה להישבר בקלות תחת לחץ. דייל נשוי לננסי גריבל, חזאית בערוץ המקומי של ארלן, אשר במשך שנים ארוכות ניהלה רומן עם ג'ון רדקורן, שהוא למעשה אביו האמיתי של ג'וזף. ג'וזף ודייל אינם מודעים לעובדה זו, על כן הם משוכנעים בהיותם אב ובן. דייל הוא מדביר מזיקים במקצועו, אך למעשה עסק ההדברה שלו כושל. אשתו ננסי היא על כן המפרנסת העיקרית בבית. לאורך הסדרה ניסה דייל לשלוח ידו במקצועות אחרים. כך למשל, הקים דייל חברה להתקנת ציוד אבטחה (Daletech), השיג רישיון לפעול כצייד ראשים ועוד. כל יוזמותיו העסקיות עלו בתוהו.
לאקי קליינשמידט (טום פטי): הארוס הבטלן של לואן, שחיי על חשבון כספיי פיצויים.
קוטן היל (טובי האס): אדם קשוח ואגרסיבי. לחם במלחמת העולם השנייה ובאחד הקרבות איבד חלק מרגליו ובעקבות כך הברכיים שלו נמצאות איפה שכפות הרגליים שלו. התגרש מאשתו הראשונה (אמו של האנק) ונישא מחדש למישהי בגילו של האנק, איתה הביא ילד חדש וקרא לו ה"ט (האנק טוב).
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אונץ' פונץ'

| --- | --- |

 מבוסס על:  קונץ פונץ' 
 סוגה:  אנימציה, קומדיה
 יוצרים:  מיכאל אנדה 
 שחקנים:  Kathleen Fee 
 מדבבים בעברית:  אלי לולאי דבי בסרגליק צביקה שוורצברג דור צויגנבום מיכה אוזין סליאן אורלי קטן מיכל צפיר עפרון אטקין קובי אשל שי חורש
 ארץ מקור:  צרפת צרפת קנדה קנדה
 שפות:  גרמנית, אנגלית, צרפתית 
 מספר עונות:  2
 מספר פרקים:  52
 הפקה
 מפיק:  ברונו ביאנצ'י 
 חברת הפקה:  CinéGroupe, סבן אנטרטיינמנט, SIP Animation 
 הפצה:  סבן אנטרטיינמנט, 01 Distribution, Nelvana, Walt Disney Studios Motion Pictures International 
 מוזיקה:  Michel Dax 
 אורך פרק:  כ-22 דקות
 שידור
 רשת שידור:  צרפת TF1 קנדה Radio-Canada דיסני+
 רשת שידור בישראל:  Fox Kids
 תקופת שידור מקורית:  2000–2002
 קישורים חיצוניים
 דף התוכנית ב-IMDb
 
אונץ' פונץ' (באנגלית: Wunschpunsch) היא סדרת טלוויזיה מונפשת גרמנית-צרפתית-קנדית בת 52 פרקים, אשר שודרה לראשונה ב-1999. הסדרה מהווה עיבוד לספר הילדים "קונץ פונץ'" שנכתב על ידי הסופר הגרמני מיכאל אנדה.
הסדרה הופקה על ידי חברות Saban International Paris ו-CinéGroupe ושודרה במקור בערוץ TF1 בצרפת, בערוץ הטלוויזיה הקנדי Radio-Canada ובכל שאר אירופה בערוץ Fox Kids.
בישראל הסדרה שודרה בשנים 2002–2003 בדיבוב עברי בערוץ Fox Kids ואחר כך בערוץ Jetix.
תקציר העלילה

בכל פרק המכשפים בובוניק ודודתו טירניה מטילים כישוף ברחבי העיר מגלופוליס, אחרת יסבלו עונש חמור מפי הבוס שלהם מלאדיקטוס טי מאגוט. על מנת שהכישוף שלהם יהיה מוצלח, על הכישוף להימשך במשך 7 שעות רצופות לפני שהוא יישאר לנצח, אולם הכישוף גורם לתוצאות חמורות בעיר כולה. כדי לשבור את הכישוף מתגייסים חיות המחמד של המכשפים, ג'ייקוב העורב ומאוריציו החתול, ויוצאים אל גן החיות כדי לפגוש את דודה נולה, צבה זקנה וחכמה וראש מועצת החיות, על מנת שתיתן להם חידת היפוך, ברגע שהם מצליחים לפתור את החידה הם שוברים את הכישוף והעיר ניצלה ומאגוט מעניש את המכשפים.
דמויות ומדבבים

מאוריציו (דור צויגנבום / ריק ג'ונס) – חתול שמנמן וזללן, חיית המחמד של בובוניק וחברו של ג'ייקוב.
ג'ייקוב (מיכה אוזין סליאן / הארי היל) – עורב זקן וחכם, חיית המחמד של טירניה וחברו של מאוריציו.
בובוניק (אלי לולאי / ריק ג'ונס) – מכשף זקן ועצבני, הוא אוהב שדברים מתנהלים כסדרם, הוא אוהב לטפל בגינה ולנגן על צ'לו.
טירניה (דבי בסרגליק / קת'לין פי) – דודתו של בובוניק, בניגוד אליו, היא אוהבת אופנה וטכנולוגיה מודרנית.
מלאדיקטוס טי מאגוט (צביקה שוורצברג / ולאסטה וראנה) – הבוס של המכשפים, מאיץ בהם לעשות כישופים מוצלחים ומעניש אותם בכל פעם שמשהו משתבש.
דודה נולה (אורלי קטן / ג'ואנה נויס) – צבה זקנה וחכמה, היא גרה בגן החיות וראש מועצת החיות, היא נותנת חידות היפוך לג'ייקוב ומאוריציו כדי לשבור את הכישוף.
העצבונים

| --- | --- |

לוגו התוכנית
 סוגה:  סדרת אנימציה, קומדיה
 יוצרים:  מיץ' צ'אוור
 מדבבים:  ריצ'רד סטיבן הורביץ 
 ארץ מקור:  ארצות הברית
 שפות:  אנגלית אמריקאית 
 מקום התרחשות:  אוטווה 
 מספר עונות:  4
 מספר פרקים:  63
 הפקה
 חברת הפקה:  אולפני ההנפשה של ניקלודיאון, Rough Draft Studios 
 הפצה:  Paramount Media Networks 
 אורך פרק:  22 דקות
 שידור
 רשת שידור:  ערוץ ניקלודאון
 רשת שידור בישראל:  ערוץ 2 ערוץ ניקלודאון ישראל
 תקופת שידור מקורית:  17 באפריל 1997 – 11 בנובמבר 2001
 תקופת שידור בישראל:  2003 – 2010
 קישורים חיצוניים
 אתר רשמי
 דף התוכנית ב-IMDb
 
העצבונים (באנגלית: The Angry Beavers) היא סדרת אנימציה  ששודרה בערוץ 2 בין השנים 1999 ו-2000 ובערוץ ניקלודאון בין השנים 1997 ו-2001. במוקד הסדרה האחים הבונים נורברט ודאגט והרפתקאותיהם. דמויות נוספות בסדרה הם מר בונה וגב' בונה וכן סטייסי וצ'לסי, אחיותיהם הקטנות של האחים.
דמויות > הדמויות הראשיות

נורברט - האח הבכור מבין הבונים, יהיר, שתלטן, אוהב לנצל את אחיו דאגט.
דאגט - האח הצעיר מבין הבונים, טוב לב אבל טיפש, תמיד סופג את הדברים הרעים שקורים בסדרה.
דמויות > חברים של הבונים

ברי - דוב בעל קול שקט ועבה, פרודיה על בארי וייט.
פרח-עץ - בונה חברה של האחים, היפית, נחמדה ולא מצליחה למצוא עבודה.
בינג - לטאה היפראקטיבית ומעצבנת, מדבר במהירות שיא. רוצה לכייף כלכך הרבה עד שאף אחד לא יכול יותר ומחפשים דרכים להיפטר ממנו.
טראקי - נהג משאית חדף, חושב רק על משאיות וחדפים. שונא את הבונים ותמיד עצבני.
גדם - עץ משונה שהוא חברם הטוב שלל נורברט ודאגט
דמויות > דמויות אחרות

סטייסי וצ'לסי - אחיותיהם הקטנות של האחים. הופיעו בפרק אחד בסדרה אשר באו ללון אצלם.
מידע כללי

לסדרה יש מאפיינים קומיים ייחודיים יחסית. למשל, הבונים נוהגים להגיד מילים באנגלית בסלסול מוגזם ובתוספת מבטא צרפתי, או להשתמש במילות סלנג בריטי הרבה מאוד, או הקרדיטים בסיום כל פרק בהם המשתתפים בעשיית הסדרה מוסיפים לעצמם כל מיני כינויים מצחיקים. עוד מעטרות את התוכנית שלל דמויות ופרודוית על סרטים ותופעות שונות, במיוחד בולטות שתי דמויות פרודיות מאוד מוזרות ולא ברורות ("לברטה לוץ" ו"גדם") מה שמוביל לעיתים לקומדיה מוזרה יחסית.
101 דלמטים: הסדרה

| --- | --- |
 מבוסס על:  101 דלמטים, על כלבים וגנבים 
 סוגה:  הנפשה, קומדיה
 יוצרים:  וולט דיסני
 בימוי:  ויקטור קוק 
 מדבבים:  אפריל וינצ'ל (קרואלה דה ויל) מייקל מקין (ג'ספר) ג'ף בנט (רוג'ר רדקליף) שרלוט ריי (נני) דייוויד לנדר (הוראס) קת' סוסי (אניטה רדקליף, רולי, Cadpig) פמלה אדלון (לאקי) קווין שון (פונגו) Debi Mae West (לאקי) טרה סטרונג (Spot) פאם דובר (פרדיטה) Rachel Crane 
 מדבבים בעברית:  דניאל מגון, שירלי ורטהיימר, סיון שביט, אלי לולאי, רמה מסינגר, דבי בסרגליק, דב רייזר, יהויכין פרידלנדר, ענת וקסמן, שמעון כהן, דור צויגנבום, מומי לוי, עפרון אטקין, שפרירה זכאי
 ארץ מקור:  ארצות הברית ארצות הברית
 שפות:  עברית, אנגלית, רוסית
 מספר עונות:  2
 מספר פרקים:  65 (105 חלקים)
 הפקה
 חברת הפקה:  אולפני הנפשת הטלוויזיה של דיסני, Jumbo Pictures 
 הפצה:  Disney–ABC Domestic Television, דיסני+ 
 צלמים:  וולט דיסני טלוויזיה 
 טכניקת צילום:  מערך מרובה מצלמות 
 מוזיקה:  מרק ווטרס 
 אורך פרק:  30 דקות
 שידור
 רשת שידור:  ABC סינדיקציה
 רשת שידור בישראל:  ערוץ 2 (זמן דיסני)   דיסני ג'וניור ישראל
 תקופת שידור מקורית:  1 בספטמבר 1997 – 4 במרץ 1998
 קישורים חיצוניים
 דף התוכנית ב-IMDb
 
101 דלמטים: הסדרה (באנגלית: 101 Dalmatians: The Series) היא סדרת טלוויזיה מונפשת אמריקאית שנוצרה על ידי חברת וולט דיסני, אשר שודרה מ-1 בספטמבר 1997 ועד 4 במרץ 1998 בברית דיסני-קלוג וב-ABC. הסדרה הופקה על ידי Disney Television Animation ו-Jumbo Pictures, והיא מבוססת על סרט ההנפשה "על כלבים וגנבים" של דיסני משנת 1961 ורימייק הלייב אקשן שלו "101 כלבים וגנבים" משנת 1996, כאשר כולם בהשראת הרומן "101 דלמטים" מאת דודי סמית.
יוצר הסדרה "החיים על פי דאג", ג'ים ג'ינקינס, ושותפו, דייוויד קמפבל, פתחו את הסדרה. אנשי צוות רבים של הסדרה עבדו בעבר על הסדרה "טימון ופומבה". הסדרה כוללת את הקולות של פמלה אדלון, דבי מיי ווסט, קת סוסי וטארה סטרונג. זוהי הסדרה הראשונה בזיכיון "101 דלמטים", אחריו הגיעה "רחוב 101 דלמטים" ב-2019.
בישראל הסדרה שודרה בדיבוב עברי במסגרת זמן דיסני בערוץ 2, את שיר הפתיחה בגרסה העברית ביצע מומי לוי. בשנת 2011 עברה הסדרה בשידורים חוזרים בערוץ דיסני ג'וניור.
תקציר העלילה

הסדרה מתמקדת בעיקר בשלושה גורים: לאקי, מנהיג מכור לטלוויזיה וגיבור לא שגרתי; רולי, אחיו העליז, הנינוח והרעב תמיד; וקאדפיג, אחותם המופלאה אך החביבה, שהיא הקטנה במשפחה. אל שלושת האחים מצטרפים לא פעם ספוט, תרנגולת שרוצה להיות כלב וחבר בחטיבת "נביחה".
בניגוד לסרט המקורי, אבל כמו סרט הלייב אקשן משנת 1996, הסדרה מתרחשת בארצות הברית בשנות ה-90, בחוות דירלי.
תקציר העלילה > דמויות ראשיות

לאקי (מדובב על ידי פמלה אדלון ודבי מיי ווסט) - הוא החזק ביותר מבין הגורים ומיוחד בכך שיש לו הכתמים היחידים שלו בצורת פרסה על גבו. הוא המנהיג של הגורים הראשיים והוא מאוד הרפתקן ונחוש לעשות כל מה שהוא חושב לנכון. עם זאת, הוא מאוד אובססיבי לטלוויזיה, ובדרך כלל הוא האשם כשהגורים העיקריים מסתבכים בצרות.
קאדפיג (מדובבת על ידי קת' סוסי) - היא הקטנה מבין הגורים ואחת האינטליגנטית ביותר, אם לא הוטעה מעט במצב הנפשי המופשט שלה. היא ייחודית בהיותה בעלת אוזניים ארוכות וראש גדול. יש לה אישיות טובת לב, היא די חזקה למידותיה ויכולה להיות בעלת מזג חזק מאוד.
רולי (מדובב על ידי קת' סוסי) - תמיד רעב; כמעט כל ההחלטות שלו מבוססות על אוכל, שלפעמים מכניס אותו ואת הגורים לצרות. עם זאת, הוא אח עליז וחרוץ, במיוחד כשמדובר בחוש הריח המדהים שלו. הוא גם ביישן מאוד ומהווה מטרה קלה לבריונים בגלל היותו כל כך אוכל אוכל.
ספוט (מדובבת על ידי טרה סטרונג, מוכרת גם ככטארה שרנדוף) - היא תרנגולת שרוצה להפוך לכלבה דלמטית. היא האינטליגנטית ביותר מבין הארבע הראשיות ומהווה קול הגיון לרביעייה, אך לרוב מתעלמים ממנה. היא מפחדת בקלות ונוטה ממש לקפוץ מהקירות. עם זאת, היא רקדנית מצוינת ונראה שהיא טובה במתמטיקה. היא גם מסוגלת לעוף במידה מסוימת. בפרקים מסוימים, היא פועלת כחוקרת פרטית וספורטיבית אלטר אגו בשם פולט מארלו.
רוג'ר (מדובב על ידי ג'ף בנט) ואניטה דירלי (מדובבת על ידי קת' סוסי) - הם הבעלים של 101 דלמטים וחוות דירלי.
קרואלה דה ויל (מדובבת על ידי אפריל וינצ'ל וטרס מקניל ב-2 פרקים) - היא כעת פושעת תאגידית ורוב התוכניות שלה סובבות סביב התעשרות, ייסורים של הדלמטים ותכנון לגנוב את חוות דירלי. המשפט התכוף שלה בסדרה הוא "תזכיר לעצמי", ואחריו כל התוכנית הנוכחית שלה או לפעמים המצב הרגשי שלה, שנאמר במכשיר ההקלטה האישי שלה.
הוראס (בדיבובו של דייוויד ל. לנדר) וג'ספר (בדיבובו של מייקל מק'קין) - הם ידי ימינה של קרואלה. הם נשכרים בדרך כלל כדי לבצע את תוכניותיה, ובדרך כלל נכשלים בגלל חוסר האינטליגנציה שלהם.
תקציר העלילה > דמויות משניות

נני (מדובבת על ידי שרלוט ריי) - היא המטפלת של דירליס שעוזרת לרוג'ר ואניטה ברחבי דירלי חוות, עוזרת גם בהאכלת הדלמטים ממגדל הצ'או הענק שהיא מפעילה עם אופניים.
פונגו (מדובב על ידי קווין שון) - הוא אב לחמישה עשר גורים, אב מאומץ לשמונים וארבעה גורים יתומים, ובעלה של פרדיטה. הוא חיית המחמד המסורה של רוג'ר.
פרדיטה (מדובבת על ידי פאם דאובר) - היא אמם של הדלמטים, ואשתו של פונגו. היא אם לחמישה עשר גורים, ואם מאמצת לשמונים וארבעה גורים יתומים. היא חיית המחמד האהובה של אניטה.
בתרבות

בסרט "על כלבים וגנבים 2" הזוג עובר אל אותה חווה שבה מתרחשת הסדרה.
ראו גם

רחוב 101 דלמטים
STS-124

STS-124, היא משימה בתוכנית מעבורות החלל של נאס"א ששוגרה ב-31 במאי 2008, משימה זו נועדה להוסיף לתחנת החלל הבינלאומית את מעבדת הניסויים היפנית, "קיבו" ("תקווה" ביפנית), שהיא בעלת זרוע רובוטית עצמאית משלה, מתוצרת יפן.
חלק מדוחס האוויר של יחידה זו הגיע במשימה הקודמת, STS-123 ויתרת החלקים צפויים להגיע במשימת STS-127. בנוסף, הוכנסו למעבורת חלקים לתיקון בית השימוש שנשבר בתחנת החלל.
זו משימתה ה-35 של הדיסקברי, הטיסה השלישית שביצעה מעבורת בשנת 2008 והטיסה 123 בתוכנית מעבורות החלל מאז STS-1.
צוות

מפקד המשימה: ארצות הברית מארק קלי  (Mark E. Kelly)
טייס:ארצות הברית קנת האם (Kenneth T Ham)
מומחית למשימה:ארצות הברית קרן נייברג (Karen L. Nyberg)
מומחה למשימה:ארצות הברית רונלד גארן (Ronald J. Garan, Jr.)
מומחה למשימה:ארצות הברית מייקל פוסום (Michael E. Fossum)
מומחה למשימה:יפן אקיהקו הושידה (Akihiko Hoshide)
מהנדס טיסה:ארצות הברית גרגורי שמיטוף (Gregory Chamitoff) - בהמראה בלבד
מהנדס טיסה: ארצות הברית גארט רייזמן (Garrett E Reisman) - בנחיתה בלבד
מטען ייעודי

מעבורת החלל דיסקברי שוגרה כשבמטענה מעבדת הניסויים היפנית, הנקראת "קיבו" (תקווה, ביפנית), לשם הרכבתה בתחנת החלל הבינלאומית. מעבדת הניסוים חוברה אל רכיב "הארמוני". במשימת המעבורת הקודמת, STS-123 הובאה היחידה הלוגיסטית (יחידת האוויר המדוחס) של מעבדת הניסויים מפאת חוסר מקום בתא המטען של המעבורת למעבדת הניסוי היפנית וליחידה הלוגיסטית יחד. יחידת האוויר המדוחס הותקנה באופן זמני על רכיב "הארמוני". לאחר הליכת החלל הראשונה שבה הותקנה המעבדה היפנית קיבו לרכיב הארמוני, באה הליכת החלל השנייה של משימת STS-124 לשם הזזת יחידת האוויר המדוחס מהארמוני אל מעבדת הניסויים היפנית, קיבו. בנוסף הובאה בתא המטען של הדיסקברי הזרוע הרובוטית של המעבדה היפנית.
בנוסף, הביאה המעבורת ציוד לשם תיקון בית השימוש של תחנת החלל הבינלאומית.
המשימה

מעבורת החלל דיסקברי ממריאה ממרכז החלל קנדי ב-31 במאי בשעה 17:02, לפי שעון מזרח ארצות הברית. רסיסים ונשירת קצף בידוד ממכל הדלק תועדו כמינימליות ובלתי מזיקות להמשך המשימה., אולם במהלך השיגור, כן השיגור LC-39A במרכז החלל קנדי ספג נזק רב.
במהלך היממה הראשונה המלאה בחלל, קנת' הם וקארן ניברג השלימו בחינה ראשונית של קצף הבידוד התרמי על ידי המצלמה בקצה הזרוע הרובוטית של המעבורת. בנוסף בוצעו הכנות לקראת העגינה בתחנת החלל הבינלאומית.
עגינה מוצלחת בתחנת החלל הבין-לאומית בוצע ב-2 ביוני בשעה 14:03, לפי שעון מזרח ארצות הברית. דלתות  המעבורת ותחנת החלל נפתחו ב-15:36. גרגורי שמיטוף הצטרף לצוות משלחת מס' 17 לתחנת החלל הבין-לאומית והחליף את גארט רייזמן שיחזור לכדור הארץ בסוף המשימה יחד עם צוות מעבורת החלל.
ב-3 ביוני, 5 ביוני ו-8 ביוני מייקל פוסום ורונלד גארן ביצעו פעילות חוץ רכבית של כ-20 שעות.
בהמשך צוות תחנת החלל והמעברות פעלו שלילוב מודול חדש במערכות תחנת החלל, העברת מצרכים לתחנת החלל והעברת למעברות ציודם ומסמכים.
ב-1 ביוני מעבורת החלל דיסקברי התנתקה מתחנת החלל וצוות החל הכנות לנחיתה. הנחיתה בוצע ב-14 ביוני ועברה ללא בעיות. היא בוצע במסלול נחיתה מס' 15 במרכז החלל קנדי.
המשימה > פעילות חוץ רכבית

|  | אסטרונאוטים | החלה | הסתיימה | משך | המשימה |
| --- | --- | --- | --- | --- | --- |

| הליכת החלל הראשונה | מייק פוסום  רון גארן | 3 ביוני  16:22 UTC | 3 ביוני 23:10 UTC | 6 שעות ו-48 דקות | התקנת חלק שני של מודול "קיבו, בדיקת יחידת חיבורי חשמל של פאנל סולארי, בדיקת רגשים |
| הליכת החלל השנייה | מייק פוסום  רון גארן | 5 ביוני  15:04 UTC | 5 ביוני 22:15 UTC | 7 שעות ו-11 דקות | סיום התקנת חלק שני של מודול "קיבו, בדיקת יחידת חיבורי חשמל של פאנל סולארי |
| הליכת החלל השלישית | מייק פוסום  רון גארן | 8 ביוני  13:55 UTC | 8 ביוני 20:28 UTC | 6 שעות ו-33 דקות | החלפת מכל חנקן, בדיקת יחידת חיבורי חשמל של פאנל סולארי |
גלריה

צוות המשימה במרכז החלל קנדי לפני השיגור
שיגור מעבורת החלל דיסקברי
המעבורת נפרדת משני טילי הדלק המוצק
האסטרונאוט רון גארן במהלך הליכת החלל השנייה, ביום ה-6 למשימה
מבט על הדיסקברי עוגנת בתחנת החלל הבינלאומית, היום ה-6 למשימה
מעבדת הניסויים קיבו מותקנת בתחנת החלל, היום ה-7 למשימה
צוות המשימה בתוך מעבדת הניסויים היפנית
הדיסקברי לאחר עזיבת תחנת החלל הבינלאומית, היום ה-12 למשימה
מעבורת החלל דיסקברי משוגרת מכן השיגור 39A ממרכז החלל קנדי לקראת ביצוע משימת STS-124
נחיתת הדיסקברי במרכז החלל קנדי
ראו גם

משימות מעבורות החלל
הערות שוליים

↑  סוכנויות הידיעות, מעבורת החלל "דיסקברי" נחתה בשלום בפלורידה, באתר הארץ, 14 ביוני 2008
↑  Space Shuttle Discovery Arrives at Launch Pad, Countdown Test Set http://sev.prnewswire.com/aerospace-defense/20080503/CLSA00203052008-1.html
↑  קלרה מוסקוביץ, NASA Eyes Launch Pad Damage for Next Shuttle Flight, www.space.com, ‏2 ביוני 2008
| משימות מעבורת החלל דיסקברי |
| --- | --- | --- |
| משימות | STS-41-D • STS-51-A • STS-51-C •STS-51-D • STS-51-G • STS-51-I • STS-26 • STS-29 • STS-33 • STS-31 • STS-41 • STS-39 • STS-48 • STS-42 • STS-53 • STS-56 • STS-51 • STS-60 • STS-64 • STS-63 • STS-70 • STS-82 • STS-85 • STS-91 • STS-95 • STS-96 • STS-103 • STS-92 • STS-102 • STS-105 • STS-114 • STS-121 • STS-116 • STS-120 • STS-124 • STS-119 • STS-128 • STS-131 • STS-133 |  |
תחנת החלל לאחר הרכבת מעבדת הניסויים היפנית, קיבו.
הרכבת יחידת האוויר המדוחס של מעבדת הניסוי, קיבו.
יחסי טורקיה–ישראל

| יחסי טורקיה–ישראל |
| --- | --- |
טורקיה: ישראל


טורקיה: ישראל
שטח (בקילומטר רבוע)
783,562: 22,072
אוכלוסייה
87,598,397: 10,023,983
תמ"ג (במיליוני דולרים)
1,108,022: 509,901
תמ"ג לנפש (בדולרים)
12,649: 50,868
משטר
דמוקרטיה נשיאותית: דמוקרטיה פרלמנטרית

יחסי טורקיה–ישראל הם היחסים בין טורקיה וישראל. טורקיה הייתה המדינה המוסלמית הראשונה שהכירה במדינת ישראל ב-1949, ובתחילת 1950 כוננו שתי המדינות יחסים דיפלומטיים והחליפו ביניהן נציגים בדרגת ציר. היחסים בין המדינות ידעו עליות ומורדות:
בין השנים 1955–1958 קיימה טורקיה קשר קרוב עם עיראק במסגרת ברית בגדאד, אולם לאחר ההפיכה הצבאית בעיראק ב-1958 התחזקו קשריה עם ישראל. לאחר מלחמת ששת הימים הלכו והידרדרו היחסים, וב-1980 בעקבות חוק ירושלים הורידה טורקיה את דרג היחסים עם ישראל. מסוף שנות ה-80 ועד לסוף העשור הראשון של המאה ה-21 טורקיה וישראל היו בנות ברית קרובות שבאו לידי ביטוי בשיתופי פעולה ביטחוניים, וכלכליים. התחזקות האסלאמיזציה של טורקיה תחת ארדואן החל מסוף העשור הראשון של המאה ה-21 הביאה לאי יציבות ביחסים, שמושפעים רבות מהסכסוך הישראלי-פלסטיני.
היסטוריה > 1948–1967

טורקיה נמנתה בנובמבר 1947 על המדינות שהתנגדו לתוכנית החלוקה. עם זאת, במרץ 1949, לאחר שמצרים ולבנון חתמו על הסכם שביתת נשק עם ישראל, הכירה טורקיה במדינת ישראל ובתחילת 1950 כוננו שתי המדינות יחסים דיפלומטיים והחליפו ביניהן נציגים בדרגת ציר. בכך הייתה טורקיה למדינה המוסלמית הראשונה שהכירה בקיומה של מדינת ישראל.
בתגובה לזעם בעולם הערבי על המהלך הטורקי, השיבו דובריה של טורקיה כי ארצם הייתה בין המדינות המערביות האחרונות שהכירו במדינת ישראל וכי אנקרה המתינה עד שהתברר מעל לכל ספק כי ישראל היא עובדה מוגמרת טרם הכירה בקיומה.
לישראל היה עניין רב בכינון קשרים דיפלומטיים עם טורקיה, אשר כמדינה מוסלמית, הקרובה גאוגרפית וגובלת במספר מדינות ערביות שנמצאו בעימות עם ישראל, יכלה לסייע לישראל רבות בתחום המדיני, הכלכלי ואף הצבאי. בתחילת שנות החמישים, אנקרה הייתה אחת מארבע הבירות היחידות בהן הוצב נספח צבאי ישראלי (יחד עם וושינגטון, פריז ולונדון). ב-1953 אף נוסח הסכם תרבות רשמי בין טורקיה וישראל והחל משא ומתן להעלאת דרג הנציגויות בתל אביב ובאנקרה מצירות לשגרירות.
בתחילת 1955 פעלה טורקיה לקשור קשרים עם מדינות ערב דבר שהעלה חששות בישראל על פגיעה ביחסים עמה מצד טורקיה. בצאתו לשיחות בעיראק הצהיר ראש ממשלת טורקיה, אדנאן מנדרס, שהשיחות לא תפגענה בקשרים עם ישראל. אולם ההסכם בין טורקיה לעיראק בינואר 1955 וכינונה של ברית בגדאד ב-24 בפברואר 1955, הגבילו במידה רבה את חופש התמרון של אנקרה - והשיפור המתוכנן ביחסים התרבותיים והמדיניים לא יצא אל הפועל. מצד אחד, מנדרס הצהיר שלא יחתום על ברית הגנה עם ישראל ומנגד פעלו בטורקיה, כולל אנשי האופוזיציה, להרגיע את ישראל שהקשרים עם עיראק לא יבואו על חשבון הקשרים עם ישראל.
משבר ממשי ראשון ביחסי טורקיה - ישראל התרחש בנובמבר 1956, מיד לאחר "מבצע קדש". בעקבות המלחמה קרא משרד החוץ באנקרה לציר הטורקי בת"א לשוב לטורקיה כאשר דובר המשרד מודיע שהציר לא ישוב לתפקידו עד אשר ”הבעיה הפלסטינית תמצא את פתרונה בצורה צודקת ובת קיימא בהתאם להחלטות האו"ם”.
במחצית השנייה של שנות החמישים ובראשית שנות השישים נמשכו מגעים בדרג בכיר בין טורקיה וישראל. המגעים התקיימו בעיקר במסגרת הניסיון ליצור "חגורה פריפריאלית" של מדינות שאינן ערביות במזרח התיכון, באמצעות הידוק שיתוף הפעולה המדיני והצבאי בין טורקיה, איראן, אתיופיה וישראל.
ב-24 ביולי 1958, כתב ראש ממשלת ישראל דוד בן-גוריון לנשיא האמריקני דווייט אייזנהאואר איגרת סודית בה תיאר את תוכניותיו האזוריות:
באוגוסט 1958 יצאה משלחת בראשות ראש הממשלה דוד בן-גוריון, שרת החוץ גולדה מאיר, ראש המוסד איסר הראל, ראש אגף המודיעין יהושפט הרכבי, שגריר ישראל באיטליה אליהו ששון והיועץ המדיני המיוחד ראובן שילוח, למפגש עם ראש ממשלת טורקיה אדנאן מנדרס. בשנים הבאות התקיימו מספר מפגשים משולשים בין נציגי שירותי המודיעין של טורקיה, איראן וישראל שהתקיימו כל אחת בתורה במדינות החברות בציר המשותף.
שיתוף הפעולה בין ארבע המדינות שנכללו ב"חגורה הפריפריאלית" הלך ודעך משלהי שנות ה-60 ופסק לחלוטין לאחר המהפכה האתיופית ב-1974 והמהפכה האיראנית ב-1979.